OzLabs/hebrew-wiki-articles huggingface dataset:
דהרת גיש

דהרת גיש היא טכניקה רטורית שבה מתדיין מנסה להציף יריב במספר מוגזם של טיעונים, ללא התחשבות בדיוקם או בחוזקם של הטיעונים הללו. המונח נטבע על ידי יוג'יני סקוט, אשר קראה לו על שם דויין גיש (Duane Gish). סקוט טענה כי גיש השתמש בטכניקה לעיתים קרובות כאשר ערער את הטענה לפיה האבולוציה היא עובדה מדעית .<ref name="scott2004"></ref><ref name="scott1994"></ref> זאת בדומה לשיטה הנקראת "התפשטות" (spreading) המשמשת בדיבייט.

== טכניקה ואמצעי נגד ==
במהלך דהרת גיש, מתדיין מעמת יריב עם סדרה מהירה של טיעונים מופרכים, חצאי אמיתות ומצגים כוזבים בפרק זמן קצר, מה שלא מאפשר ליריב להפריך את כולם במתכונת של עימות פורמלי.<ref name="Logan2000"></ref><ref name="Sonleitner2004"></ref> בפועל, עבור כל נקודה שהועלתה בדהרת גיש, נדרש הרבה יותר זמן להפריכה או לבדוק את נכונות הטענות מאשר להעלות את הטענות מלכתחילה, כפי שקובע חוק ברנדוליני.<ref name="Hayward2015"></ref> הטכניקה מבזבזת את זמנו של היריב ועלולה להטיל ספק ביכולת הוויכוח של היריב בעיני קהל שאינו מכיר את הטכניקה, במיוחד אם לא מעורבת לצד הדיבייט גם בדיקת עובדות עצמאית<ref name="grant2011"></ref> או אם לקהל יש ידע מוגבל בנושאים הנדונים.

בדרך כלל, קשה יותר להשתמש בדהרת גיש בוויכוח מובנה מאשר בוויכוח חופשי.<ref name="johnson"></ref> אם המתווכח מכיר יריב שידוע שהוא משתמש בדהרת גיש, ניתן להתנגד לטכניקה על ידי הקדמה והפרכת הטיעונים הנפוצים של היריב תחילה, לפני שליריב תהיה הזדמנות לצאת לדהרת גיש.<ref name="grant2015"></ref>

== מקורות ==
<div style="direction: ltr;">
* 
* 
* 
* 
* 
* 
* 
* 
</div>

== ראו גם ==
* בולשיט
* פיליבסטר

== הערות שוליים ==
 

קטגוריה:מדע פופולרי
מישל וו

מישל וו (באנגלית: Michelle Wu; נולדה ב-14 בינואר 1985) היא פוליטיקאית אמריקאית, חברת המפלגה הדמוקרטית המכהנת כראש עיריית בוסטון. וו היא האישה הראשונה שנבחרה בבחירות הכלליות לכהן בתפקיד והראשונה שאינה אדם לבן.

==ביוגרפיה==
וו גדלה בשיקגו בת להורים שהיגרו מטאיוואן. ב-2007 סיימה תואר ראשון בכלכלה באוניברסיטת הרווארד. היא עבדה בבוסטון בחברת הייעוץ בוסטון קונסלטינג גרופ בטרם חזרה לשיקגו לאחר שאמה לקתה בסכיזופרניה, וטיפלה בשתי אחיותיה הקטנות. ב--2009 חזרה לבוסטון וסיימה לימודי משפטים בבית הספר למשפטים באוניברסיטת הרווארד ב-2012.

וו עבדה בלשכת ראש עיריית בוסטון טום מנינו. ב-2012 עבדה בקמפיין הבחירות של מועמדת המפלגה הדמוקרטית אליזבת וורן שגברה בבחירות לסנאט על הסנאטור המכהן סקוט בראון.

בנובמבר 2013 נבחרה למועצת העיר בוסטון ומאז נבחרה שוב שלוש פעמים. בנובמבר 2021 התמודדה בבחירות לראשות העיר וזכתה ברוב של 64.2%.

וו נשואה ואם לשניים.

==קישורים חיצוניים==

* [https://www.michelleforboston.com/meet-michelle פרופיל באתר הבחירות]
* [https://www.boston.gov/departments/mayors-office/michelle-wu מישל וו] באתר עיריית בוסטון

קטגוריה:חברי המפלגה הדמוקרטית (ארצות הברית)
קטגוריה:ראשי עיריית בוסטון
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
קרב מונקורנה

קרב מונקורנה הוא קרב שהתחולל במלחמת העולם השנייה ב-17 במאי 1940 במהלך המערכה על צרפת. במהלך הקרב תקף כוח של הדיוויזיה הרביעית של צבא צרפת בראשות הקולונל שארל דה גול את הכפר מונקורנה שהוחזק בידי הגרמנים בכוח שכלל מעל ל-200 טנקים. הצרפתים נחלו הצלחה ראשונית כשאילצו את הכוחות הגרמניים לסגת לאחור אך בסופו של דבר נאלצו לסגת בשל היעדר סיוע צבאי והתערבותו של חיל האוויר הגרמני.

== רקע ==
ב-10 במאי 1940, פתחו הנאצים במתקפה נרחבת כנגד הולנד, בלגיה וצרפת. לאחר הבקעת הקו הצרפתי בקרב סדאן ב-13 במאי, הביאו הגרמנים לנסיגה חפוזה של הכוחות הצרפתיים.

ב-12 במאי התמנה דה גול למפקדה של הדיוויזיה הרביעית. באותו היום זומן למטה הצרפתי כשברשותו שלושה גדודים ונתבקש לפתוח במתקפה על הגרמנים במטרה להרוויח זמן עבור הארמייה השישית על מנת שיוכל לפרוס מחדש את כוחותיו לאורך קו מאז'ינו ועד מחוז אן. הייתה זו הזדמנות בשביל דה גול ליישם את רעיונותיו החדשניים בנוגע ללוחמת טנקים.

== השתלשלות האירועים ==
במהלך התקדמותו של דה גול, הפקיע לטובתו מספר יחידות של פרשים וארטילריה שהיו בנסיגה בנוסף למחצית בריגדה, שגדודיה כללו מספר טנקים כבדים מסוג שאר B1. ב-17 במאי ב-4:14 לפנות בוקר, התקדמו כוחות של הדיוויזיה הרביעית לעבר מונקורנה.

לאחר שכיתרו את הכפר בשעות הצהריים, היו הטנקים הצרפתיים הכבדים נתונים תחת אש עזה של תותחי נ"ט 37 מ"מ וטנקים גרמנים. על אף נחיתותם המספרית ביחס לגרמנים והעדר סיוע אווירי תקף דה גול והשמיד שיירה גרמנית מדרום לכפר. דה גול איבד 23 מתוך 90 הרכבים המשוריינים שלו בשל מוקשים, תותחי נ"ט ותקיפות אוויריות של מטוסי שטוקה. ב-18 במאי תוגבר על ידי שני רגימנטים רעננים של חיל הפרשים שהגדילו את כוחו לכ-150 כלי רכב משוריינים.

דה גול הורה לחיל הרגלים לנטרל את כיסי ההגנה הגרמנית בצ'יוורס ולטנקים מסוג שאר D2 לאבטח את הכפר קלרמון-לס-פרמס. בסביבות 16:00 הורה דה גול לפתוח במתקפה חדשה על מונקורנה אבל מאחר שצוותי הטנקים לא קיבלו מפות מפורטות של הגזרה והיו נטויים לאש נ"ט חזקה מתותחי נ"מ 88 מ"מ גרמניים ההתקפה נכשלה.

בסביבות 18ː00 התערב הלופטוואפה הגרמני והטנקים הצרפתים נאלצו לסגת לעמדותיהם המקוריות. דה גול תקף שוב ב-19 במאי אך כוחותיו שוב נפגעו על ידי ארטילריה ושטוקות גרמניות. אף על פי כן התעלם דה גול מפקודות לסגת וביקש תגבורת של 2 דיוויזיות נוספות אך נענה בסירוב. על אף שהטנקים של דה גול גרמו לחי"ר הגרמני לסגת לקומונט הביאה פעולתו רק להקלה זמנית על הכוחות הצרפתיים והאטה אך במעט את ההתקדמות הגרמנית. עם זאת הייתה זו אחת מההצלחות המעטות מהם נהנו הצרפתים בזמן שספגו תבוסות קשות בשאר החזיתות. במהלך הקרב חלק מהטנקים הצרפתיים ננטשו כאשר אזל בהם הדלק או ששקעו בביצות.

== תוצאות הקרב ==
הצרפתים איבדו 23 טנקים במהלך המתקפה, בעוד שלגרמנים היו כ-100 הרוגים. דה גול נטל חלק בהתקלות נוספת מול הגרמנים בקרב אבוויל . בראייה כוללת גרם הקרב רק לעיכוב קל בהתקדמות הגרמנים ולא הייתה לו השפעה ממשית על תוצאות המערכה.

==לקריאה נוספת==
* שארל דה גול, המאבק לחירות, כרך ראשון, "אל הדגל", הוצאת עם הספר, תל אביב, 1958

מונקורנה
קטגוריה:מלחמת העולם השנייה: 1940
מונקורנה
מונקורנה
מונקורנה
קטגוריה:שארל דה גול
יעקב פרדמן

יעקב פרדמן (נולד ב-12 באוקטובר 1954) הוא סייף עבר בסגנון דקר, מאמן נבחרת בלארוס בסיף בסגנון דקר (1985–1990). מאמן ראשי של מועדון סיף מכבי מעלות וחבר בצוות המאמנים של נבחרות ישראל בסיף.

== ביוגרפיה ==
פרדמן נולד וגדל פולאצק, בלארוס. בעל תואר שני בהנדסת מכונות מאוניברסיטה פולאצק. הוא התחיל את דרכו כסייף בשנת 1972, במהלך לימודיו באוניברסיטה. בשנת 1980 הקים מועדון סיף בעיר הולדתו. בשנת 1985 נבחר לאמן את נבחרת בלארוס בענף הדקר ושימש בתפקיד זה עד לעלייתו ארצה בשנת 1990.

עם עלייתו לארץ התגורר עם משפחתו בעכו, ושם עבד כמאמן סיף. הוא אימן במשך כשלוש שנים במועדון הפועל עכו בניהולו של חיים חטואל. בשנת 1993 עבר עם משפחתו להתגורר במעלות-תרשיחא. הוא הקים חוג סיף עבור תלמידי בית הספר המקיף "אורט" מעלות שבו עבד כמורה לחינוך גופני. לאחר כשנה, קיבל אולם ספורט סמוך לבית הספר "נתיב מאיר" לאימונים, שעד היום משמש את פעילותו של מועדון סיף מכבי מעלות.

נבחרת ישראל קבעה את ביתה המקצועי במועדון במעלות תרשיחא ומקפידה לקיים בה את מחנות האימון המרכזיים שלה בכל הגילים. לצד נבחרת ישראל, נבחרות רוסיה ואסטוניה התארחו פעמיים במעלות תרשיחא וזכו לשיתוף פעולה מקצועי עם המועדון ועם פרדמן.

בין הסייפים שאימן: אנסטסיה פרדמן, אלונה קומרוב, דנה סטרלניקוב, ורה קנבסקי, אנה לונדון, ניקול טל ועוד.

== חיים אישיים ==
נשוי ואב לשתי בנות, אנסטסיה פרדמן, אלינה פרדמן, אלופות ישראל בסיף.

== קישורים חיצוניים ==
* 
* 
* 
* זיו פרבר, [https://blinker.co.il/גליל-מערבי/ספורט-גליל-מערבי/סייף-תחרות-גביע-ישראל-לגילאי-10-14-הצלחה-גד/351611/ סייף, תחרות גביע ישראל לגילאי 10–14: הצלחה גדולה לסייפות מכבי מעלות], באתר תקשורת מקומית צפון בע"מ, 27 באוקטובר 2021
* 
* [https://www.israelnationalnews.com/News/News.aspx/134525 Austrians Mute Israeli Anthem]

== הערות שוליים ==

קטגוריה:סייפים ישראלים
קטגוריה:מאמני ספורט ישראלים
קטגוריה:ישראלים ילידי בלארוס
קטגוריה:עולים בשנות ה-1990
קטגוריה:מעלות-תרשיחא: אישים
קטגוריה:מאמני סיף
קטגוריה:ישראלים שנולדו ב-1954
ויליאם בזיוט

ויליאם בזיוט (באנגלית: William Baziotes; 11 ביוני 1912 – 6 ביוני 1963) היה צייר אמריקאי, שהושפע מהסוריאליזם ותרם לאקספרסיוניזם המופשט.

== ביוגרפיה ==
נולד וגדל בפיטסבורג, פנסילבניה והחל את הכשרתו הרשמית באמנות ב-1933 באקדמיה הלאומית לעיצוב בניו יורק, שם סיים את לימודיו ב-1936. הוא למד אצל צ'ארלס קורטני קארן, איבן אולינסקי, גיפורד ביל ולאון קרול. בזיוט למד גם דרך פרויקט האמנות הפדרלי בשנים 1940-1938

בשנות הארבעים הוא התיידד עם אמנים רבים בקבוצה האקספרסיוניסטית המופשטת שהתהוותה. אף שהוא התעניין גם בקבוצות האמנות פרימיטיבית ובאוטומטיזם, עבודתו תאמה יותר את הסוריאליזם האירופי. בהמשך הקריירה שלו לימד רבות. תערוכת היחיד הראשונה שלו הייתה בגלריה של פגי גוגנהיים ב-1944.

בשנת 1948, ויליאם בזיוט, מארק רותקו, רוברט מאת'רוול, בארנט ניומן ודייוויד הייר הקימו בית הספר לאמנים ברחוב 35 מזרח 8. שם ניתנו הרצאות בהשתתפות טובה והיו פתוחות לקהל, עם דוברים כמו ז'אן ארפ, ג'ון קייג' ואד ריינהרדט, אך בית הספר לאמנות נכשל כלכלית ונסגר באביב 1949.

מאוחר יותר לימד בבית הספר לאמנות במוזיאון ברוקלין, מרכז האמנות העם, המוזיאון לאמנות מודרנית, ובאוניברסיטת סיטי של ניו יורק, האנטר קולג' ואוניברסיטת ניו יורק במנהטן במהלך עשר השנים האחרונות שלו.

בזיוט ואשתו אתל, לה נישא ב-1941, חיו באזור מורנינגסייד הייטס בצפון מנהטן עד מותו מסרטן הריאות ביוני 1963, חמישה ימים לפני יום הולדתו ה-51.

במהלך חייו, הוא ואשתו חלקו אהבתם לאמנות ופיסול יווני עתיק, כמו גם לשירתו של שארל בודלר. רבים מציוריו שואבים השראה משירתו של בודלר וכן מאמנות עתיקה.

כמה מיצירותיו המפורסמות נמצאות במוזיאון גוגנהיים בניו יורק.

==קישורים חיצוניים==
* 
* 

== הערות שוליים ==

קטגוריה:ציירים אמריקאים
קטגוריה:אמנים סוריאליסטים
קטגוריה:אמריקאים שנולדו ב-1912
קטגוריה:אמריקאים שנפטרו ב-1963
All in My Head (Flex)

הוא שיר שהוקלט על ידי להקת הבנות האמריקאית פיפת' הרמוני, בהשתתפות הראפר פטי ואפ.<ref name=":0"></ref> הוא יצא לאור ב-31 במאי 2016, על ידי חברות התקליטים אפיק רקורדס וסייקו מיוזיק, כסינגל השני מתוך אלבום האולפן השני של הלהקה, 7/27 (2016).<ref name=":0" />

השיר הגיע למקום ה-24 במצעד הבילבורד הוט 100.<ref></ref>

== רקע וכתיבה ==
לפני יציאת אלבום האולפן השני שלה, 7/27, חברת הלהקה פיפת' הרמוני, דיניה ג'יין, שיתפה את מחשבותיה אודות רצועת האלבום האהובה עליה "" באינסטגרם: "האווירה והקצב של השיר הזה מייצגים אותי בצורה הטובה ביותר בתור תושבת אי בדרום האוקיינוס השקט".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.<ref></ref>

== וידאו קליפ ==
הווידאו קליפ הרשמי, בבימויו של דירקטור X, צולם במאליבו, קליפורניה ב-17 במאי 2016.<ref></ref> מבקרים המוזיקה הגיבו באופן חיובי אודות הנופים שהוצגו בקליפ. גיל קאופמן מבילבורד סקר את הקליפ בחיוב. גם ב-Spin סקרו את הקליפ של "", תוך שהפנו כלפיו ביקורת חיובית.<ref></ref>

נכון לנובמבר 2021, מונה הצפיות של הקליפ עומד על למעלה מ-435 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000<small></small>
|-
!איטליה (FIMI)<ref></ref>
|זהב
|25,000<small></small>
|-
!ארצות הברית (RIAA)<ref></ref>
|פלטינה
|1,000,000<small></small>
|-
!בריטניה (BPI)<ref></ref>
|זהב
|400,000<small></small>
|-
!מקסיקו (AMPROFON)<ref></ref>
|זהב
|30,000<small></small>
|-
!ניו זילנד (RMNZ)<ref></ref>
|זהב
|7,500
|-
!קנדה (Music Canada)<ref></ref>
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |ארצות הברית
|31 במאי 2016
|רדיו קצבי עכשווי
| rowspan="2" |אפיק • סייקו
| style="text-align:center;" |<ref></ref>
|-
|14 ביוני 2016
|רדיו להיטים עכשוויים
| style="text-align:center;" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי פיפת' הרמוני
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי לורן חורגי
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי נורמני
קטגוריה:שירים שנכתבו על ידי קמילה קביו
קטגוריה:וידאו קליפים שבוימו על ידי דיירקטור X
קטגוריה:שירים על מיניות
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
Replay (שיר של זנדאיה)

Replay הוא שיר של הזמרת האמריקאית זנדאיה מתוך אלבום האולפן הראשון שלה, Zendaya. השיר יצא לאור ב-16 ביולי 2013, כסינגל המוביל מהאלבום תחת הוצאת הוליווד רקורדס. השיר נכתב על ידי זנדאיה בשיתוף עם מיק שולץ, טיפאני פרד ופול פאמוס והפקת השיר נעשתה על ידי מיק שולץ. מבחינה מוזיקלית, "Replay" הוא שיר אלקטרו-R&B.

הביקורות לשיר היו חיוביות; מבקרים רבים שיבחו את הפקתו. השיר הגיע למקום ה-40 במצעד הבילבורד הוט 100 של ארצות הברית. הוא זכה לתואר פלטינה על ידי איגוד תעשיית ההקלטות האמריקאי (RIAA). השיר גם הופיע במצעדים באוסטרליה, שם הגיע לעשירייה הפותחת, ניו זילנד, קנדה ופלנדריה (בלגיה).

וידאו קליפ נלווה צולם ב-1 ביוני 2013 בלוס אנג'לס ובוים על ידי קולין טילי; הקליפ שודר לראשונה בערוץ דיסני ב-15 באוגוסט 2013, ומאוחר יותר באותו יום בערוץ הVevo החדש של זנדאיה. הוא נוצר בהשראת הווידאו קליפ של ג'נט ג'קסון, "The Pleasure Principle", המתייחס לקליפ במספר סצנות. כדי לקדם את השיר, זנדאיה ביצעה אותו במופע של אלן דג'נרס וכללה אותו כחלק מסיבוב ההופעות הראשון שלה.

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
!ארצות הברית (RIAA)<ref></ref>
|פלטינה
|1,200,000<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי זנדאיה
קטגוריה:שירים באנגלית
קטגוריה:וידאו קליפים שבוימו על ידי קולין טילי
קטגוריה:שירי פלטינה באוסטרליה
קטגוריה:שירי פלטינה בארצות הברית
קטגוריה:סינגלים בהוצאת הוליווד רקורדס
אווקה אשטה

אווקה אשטה (נולד ב-5 בספטמבר 1999) הוא כדורגלן ישראלי המשחק בעמדת הקשר האחורי בהפועל ירושלים.

==קריירה==
אשטה נולד באתיופיה, ובגיל 4 עלה עם משפחתו לישראל. כאשר היה ילד הצטרף לליגת השכונות אותה הפעילה הפועל קטמון ירושלים, בה אשטה הרשים את אנשי המועדון ובגיל 13 הצטרף לקבוצת הילדים שלה.

ב-16 בדצמבר 2016 אשטה ערך את הופעת הבכורה שלו בקבוצה הבוגרת בהפסד 0–6 למכבי אחי נצרת. בעונת 2019/2020 אשטה הפך לשחקן הרכב ופרט למשחק אחד, השתתף בכל משחקי הקבוצה בליגה. ב-13 בינואר 2020 אשטה הבקיע צמד בניצחון 0–2 נגד בית"ר תל אביב בת ים. בקיץ , התאחדה קטמון עם הפועל ירושלים המקורית ואשטה הצטרף לקבוצה המאוחדת. אשטה היה שותף לחזרה של הפועל ירושלים לליגת העל אחרי 21 שנים בליגות הנמוכות.

ב-21 באפריל 2023 האריך את חוזהו ב-3 שנים.

באוקטובר , אשטה זומן לראשונה לסגל נבחרת אתיופיה.

ב-11 במאי 2024 כבש אשטה את שער הבכורה שלו בליגת העל, בניצחון הפועל ירושלים בדרבי הירושלמי, 3–0 על בית"ר ירושלים.<ref></ref>

==תארים==
; הפועל קטמון
*גביע הטוטו: 

==קישורים חיצוניים==

*

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הפועל ירושלים
קטגוריה:ישראלים ילידי אתיופיה
קטגוריה:עולים בשנות ה-2000
קטגוריה:ישראלים שנולדו ב-1999
היכל התהילה של הפוקר

[[בני ביניון, המקים של היכל התהילה]]
היכל התהילה של הפוקר הוא ארגון אשר נוסד בלאס וגאס ב-1979 על ידי בני ביניון, הבעלים של בית הקזינו ומלון ה-Horseshoe, במטרה לחזק את השם והמורשת של שחקני הפוקר הטובים בעולם, ובמטרה לשמש כאטרקציה נוספת בבית הקזינו שלו. ב-2004 רכשה Caesars Entertainment את הזכויות עבור אליפות העולם בפוקר והיכל התהילה.

== הליך הבחירה ==
ב-2009 ההליך והתנאים להצטרפות להיכל התהילה פורסמו לקהל הרחב:
* שיחק נגד שחקני פוקר מצליחים אחרים
* שיחק במשחקי כסף גבוהים
* שיחק באופן קבוע וזכה לכבוד של שחקנים אחרים
* עמד במבחן הזמן
* עבור לא שחקנים - תרם לצמיחה הכלכלית ולהצלחת משחק בפוקר

בעקבות הדרישה להכנסת טום דוואן להיכל התהילה כשהיה בן 23 בלבד, הוסף "חוק צ'יפ ריס" אשר קובע שעל מועמד להיכל התהילה להיות בן 40 לפחות, הגיל בו נכנס ריס להיכל.

== חברי היכל התהילה ==
{|
|-valign="top"
|
{| class="wikitable" style="text-align: center;"
|-
! width="50" | שנה
! width="150" | שם
|-
| 1979
| ג'וני מוס
|-
| 1979
| ניק דאנדולו
|-
| 1979
| פלטון מק'קורקדייל
|-
| 1979
| רד וין
|-
| 1979
| סיד ויימן
|-
| 1979
| ביל היקוק הפראי
|-
| 1979
| אדמונד הוייל
|-
| 1980
| בלונדי פורבס
|-
| 1981
| ביל בויד
|-
| 1982
| טום אבדו
|-
| 1983
| ג'ו ברנשטיין
|-
| 1984
| מרף הארולד
|-
| 1985
| רד הודג'ס
|-
| 1986
| הנרי גרין
|-
| 1987
| פוגי פירסון
|-
| 1988
| דויל ברונסון
|-
| 1988
| ג'ק שטראוס
|-
| 1989
| פרד פאריס
|-
| 1990
| בני ביניון
|-
| 1991
| צ'יפ ריס
|-
| 1992
| אמרילו סלים
|}
| width=10 |
|
{| class="wikitable" style="text-align: center;"
|-
! width="50" | שנה
! width="150" | שם
|-
| 1993
| ג'ק קלר
|-
| 1995
| ג'ולייס פופוול
|-
| 1997
| רוג'ר מור
|-
| 2001
| סטו אונגר
|-
| 2002
| לייל ברמן
|-
| 2002
| ג'וני צ'אן
|-
| 2003
| בובי בולדווין
|-
| 2004
| בארי ג'ונסטון
|-
| 2005
| ג'ק ביניון
|-
| 2005
| קראנדל אדינגטון
|-
| 2006
| טי. ג'יי. קולטייר
|-
| 2006
| בילי בקסטר
|-
| 2007
| ברברה אנרייט
|-
| 2007
| פיל הלמות
|-
| 2008
| דיואי טומקו
|-
| 2008
| הנרי אורנשטיין
|-
| 2009
| מייק סקסטון
|-
| 2010
| דן הרינגטון
|-
| 2010
| אריק סיידל
|-
| 2011
| לינדה ג'ונסון
|-
| 2011
| בארי גרינשטיין
|}
| width=10 |
|
{| class="wikitable" style="text-align: center;"
|-
! width="50" | שנה
! width="150" | שם
|-
| 2012
| אריק דראץ'
|-
| 2012
| בריאן רוברטס
|-
| 2013
| טום מקאבוי
|-
| 2013
| סקוטי וין
|-
| 2014
| ג'ק מק'קאלנד
|-
| 2014
| דניאל נגראנו
|-
| 2015
| ג'ניפר הרמן
|-
| 2015
| ג'ון ג'ואנדה
|-
| 2016
| טוד ברונסון
|-
| 2016
| קרלוס מורטנסן
|-
| 2017
| דייב אוליוט
|-
| 2017
| פיל אייבי
|-
| 2018
| מורי אסקנדני
|-
| 2018
| ג'ון הניגן
|-
| 2019
| כריס מאנימייקר
|-
| 2019
| דייוויד אופנהיים
|-
| 2020
| האק סיד
|-
|2021
| אלי אלעזרא
|-
|2022
| ליין פלאק
|-
|2023
| בריאן ראסט
|-
|2024
| פטריק אנטוניוס
|}
|}

== קישורים חיצוניים ==
* 

== הערות שוליים ==

*
קטגוריה:היכלי תהילה
נמל התעופה הבין-לאומי כיש

נמל התעופה הבין-לאומי כיש (בפרסית: فرودگاه بین المللی کیش) הוא נמל תעופה בין-לאומי באי כיש שבאיראן.

נמל התעופה הוא בסיס פעולה מרכזי של חברת התעופה כיש אייר .

== תיאור ==
נמל התעופה הבין-לאומי של כיש משמש כנקודת הכניסה למאות אלפי התיירים המגיעים לאי כיש. נמל התעופה מעניק לאזרחים זרים ללא ויזה, ויזה ייחודיית (בניגוד למדיניות הנהוגה איראן היבשתית) ל-14 יום.

בשנות ה-80 של המאה ה-20 הוקם ארגון האזור החופשי של כיש (KFZO). היא הציעה נסיעות ללא ויזה לאיים לזרים, ופטורים ממס למשך 15 שנה למשקיעים זרים שיבואו להשקיע באי. התוכנית הייתה להתחרות באטרקטיביות של דובאי, ששימשה כבר באותה עת מרכז עסקים, מסחר והשקעות. התוכנית נכשלה מכיוון שנמל התעופה שימש בעיקר חברות תעופה איראניות ולא חברות זרות<ref name="aero niche2"></ref>.

ב-1998 החלה בנייתו של טרמינל 5, המשתרע על שטח של 5,500 מ"ר, עם תקציב של 2,245 מיליון ריאל איראני<ref></ref>. העבודות הסתיימו שנה לאחר מכן.

== קישורים חיצוניים ==

* 

== הערות שוליים ==

כיש
כיש
קטגוריה:הורמוזגאן
NGC 2359

NGC 2359 היא ערפילית פליטה הממוקמת קבוצת כוכבים כלב גדול במרחק של כ-4000 פרסק מהשמש. הערפילית התגלתה בשנת 1785 על ידי ויליאם הרשל. היא ידועה גם בשם "ערפילית קסדתו של תור". הכוכב המרכזי של הערפילית HD 56925 הוא כוכב וולף-ראייה חם במיוחד ומשוער שהוא נמצא בשלב מתקדם להפוך לסופרנובה.

לערפילית צורת בועה כוללת, אך עם מבנים חוטיים מורכבים. הערפילית מכילה כמה מאות מסות שמש של חומר מיונן, ועוד כמה אלפי טונות של גז מיונן. זהו חומר בין-כוכבי ברובו הנסחף על ידי רוחות מהכוכב המרכזי, אם כי נראה כי חלק מהחומרים מועשרים בתוצרי היתוך וסביר להניח שיגיע ישירות מהכוכב. קצב ההתפשטות של חלקים שונים של הערפילית נע בין 10 קמ"ש ל-30 קמ"ש לפחות, מה שמוביל להערכות גיל של 78,500 - 236,000 שנים. הערפילית נחקרה באורכי גל רדיו וקרני רנטגן, אך עדיין לא ברור אם היא הופקה בשלב הרצף הראשי של Class O של ההתפתחות, כעל-ענק אדום, משתנה כחול זוהר, או בעיקר ככוכב וולף-רייט.

==קישורים חיצוניים==

* 
* [https://www.constellation-guide.com/thors-helmet-ngc-2359/ מידע על ערפילית]

קטגוריה:קבוצת הכוכבים כלב גדול
קטגוריה:ערפיליות פליטה
קטגוריה:הקטלוג הכללי החדש
דברה פישר

דברה פישר (באנגלית: Debra Ann Fischer; 1951) היא אסטרונומית אמריקאית, פרופסור באוניברסיטת ייל.

== ביוגרפיה ==
דברה פישר סיימה לימודי תואר באוניברסיטת איווה בשנת 1975. בהמשך היא למדה תואר שני בסן פרנסיסקו. בשנת 1998 היא סיימה את הדוקטורט באוניברסיטת קליפורניה בסנטה קרוז בשנת 1998. היא עבדה אוניברסיטת מדינת בסן פרנסיסקו עד לשנת 2003 אז עברה לאוניברסיטת ייל. בשנת 2009 היא קיבלה מינוי של פרופסור בייל.

דברה פישר מומחית בניתוח ננסים, אך היא התפרסמה במיוחד בחקר כוכב לכת חוץ-שמשי. היא עומדת בראש צוות אסטרונומים שחוקרים את התחום. היא ניהלה את הצוות שעסק בתחום במצפה כוכבים בצ'ילה. כמו כן דברה פישר הייתה חברה בצוות פיתוח ציוד מיוחד שהותקן במצפה הכוכבים ליק לחיפוש אחרי כוכבי לכת חוץ-שמשיות.

דברה פישר פרסמה מעל ל-100 מאמרים בתחום.

בשנת 2021 היא נבחרה לאקדמיה הלאומית למדעים.

== קישורים חיצוניים ==

* 
* [https://web.archive.org/web/20090312010408/http://www.radcliffe.edu/research/2006fischer.aspx קורות חיים]
* [https://iopscience.iop.org/article/10.1086/320224/pdf דברה פישר, גילוי כוכבי לכת סביב כוכב HD 92788 וכוכבים נוספים]
* [https://ui.adsabs.harvard.edu/search/filter_database_fq_database=OR&filter_database_fq_database=database%3A%22astronomy%22&filter_property_fq_property=AND&filter_property_fq_property=property%3A%22refereed%22&format=SHORT&fq=%7B!type%3Daqp%20v%3D%24fq_database%7D&fq=%7B!type%3Daqp%20v%3D%24fq_property%7D&fq_database=(database%3A%22astronomy%22)&fq_property=(property%3A(%22refereed%22))&q=author%3A(%22fischer%2Cd%22)&sort=score%20desc%2C%20bibcode%20desc&unprocessed_parameter=qform&unprocessed_parameter=Synonym%20Replacement&unprocessed_parameter=Weighted%20Scoring&unprocessed_parameter=Require%20Field%20for%20Selection&unprocessed_parameter=Parameters%20not%20processed%3A%20group_sel&p_=0 רשימת מאמרים]

==הערות שוליים==

קטגוריה:אסטרונומיות אמריקאיות
קטגוריה:עמיתי החברה המלכותית
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:בוגרות אוניברסיטת קליפורניה בסנטה קרוז
קטגוריה:בוגרי אוניברסיטת קליפורניה בסנטה קרוז
קטגוריה:בוגרות אוניברסיטת איווה
קטגוריה:בוגרי אוניברסיטת איווה
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:סגל אוניברסיטת ייל
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
ישראל מאיר ביטון

הרב ישראל מאיר ביטון הוא רב ישראלי ממוצא מרוקאי, המכהן מאז 2020 כרבה של חדרה.

==ביוגרפיה==
ביטון נולד לאביו, הרב שמעון ביטון, ולאימו מרים, ביתו של הרב ישועה לוי ואחותו של "הבאבא ליאון".

הוא למד בישיבה הקטנה "אור אלחנן", ולאחר מכן למד ב"ישיבת חברון כנסת ישראל". הוא נישא לביתו של הרב פנחס אדרי, רבה של גבעתיים.

ביטון ערך את ספרי אביו, "מעשה חושב" ו"חשב האפוד". הוא חיבר את הספר "טל לישראל" על מסכת שבת, ועל ספרו זה זכה בפרס ירושלים לספרות תורנית.

בדצמבר 2020, לאחר כ-42 שנים, סיים אביו את תפקידו ברבנות העיר חדרה, ובנו נבחר לתפקיד לאחר סאגה משפטית מתמשכת.<ref></ref><ref></ref><ref></ref> מי שעתרה לבג"ץ נגד מינויו הייתה תנועת נאמני תורה ועבודה, שטענה כי בחירתו הייתה "מחטף".<ref></ref>

בשנת 2023 הקים את ישיבת צעירים חדרה ומשמש שם כראש ישיבה.

==קישורים חיצוניים==
* 

==הערות שוליים==

קטגוריה:בוגרי ישיבת חברון כנסת ישראל
קטגוריה:חדרה: רבנים
קטגוריה:רבני ערים בישראל
תעסוחיל

תעסוחיל מבית "עמותת לאופק" היא תוכנית המסייעת במציאת תעסוקה לחיילים ולחיילות בשירות סדיר בצה"ל הזקוקים לסיוע כלכלי, במהלך שירותם הצבאי.

== התוכנית ==
תעסוחיל היא תוכנית בפריסה ארצית, המלווה חיילים וחיילות המאותרים על ידי הצבא כחיילים בעלי בעיות ת"ש (תנאי שירות)<ref></ref> ומסייעת להם למצוא עבודה מתאימה. התוכנית מאפשרת לחיילים אלה הנמצאים בנקודת חולשה להמשיך בשירות משמעותי בצה"ל, בשילוב עם מענה לצרכים האישיים כלכליים שלהם ושל משפחתם. 

תעסוחיל מסייעת במציאת עבודה גם לחיילים שהשתחררו מצה"ל. 

התוכנית משלבת גם מבצעים לחגים, חלוקת חבילות מזון לבתים של חיילים וחיילות נזקקים אלה, בעלי בעיות ת"ש.

== מפעילי התוכנית ותפקידם ==
התוכנית הוקמה בינואר 2016 על ידי אריה זילברברג שהוא מנכ"ל התוכנית והכוח המניע אותה.

הסיוע והפעילות נעשים רובם ככולם על ידי מתנדבים, בתעסוחיל יש היום 52 מתנדבים מסורים בפריסה ארצית, גמלאים, שנבחרו בקפידה בעזרת 'תנועת של"מ'<ref>תוכנית של שירות לאומי למבוגר</ref> מכל רחבי הארץ.. 

המתנדבים מראיינים את החיילים, מתקשרים איתם דרך הטלפון והאינטרנט ומלווים אותם בתקופת המשך שירותם הצבאית ולאחריה. מתנדבים אלה מפגישים בין חיילים המחפשים תעסוקה לבין בעלי עסקים המוכנים להעסיק חיילים בחלקיות משרה בכל רחבי הארץ.

== קישורים חיצוניים ==

* [https://www.laofek.org אתר לאופק - תעסוחיל]

== הערות שוליים ==

קטגוריה:רווחת חיילי צה"ל
יחסי איטליה–אריתריאה

שגרירות איטליה באסמרה
יחסי איטליה–אריתריאה הם היחסים הרשמיים בין הרפובליקה האיטלקית למדינת אריתריאה. שתי המדינות חברות באו"ם.

==היסטוריה==

איטליה כבשה את שטחי אריתריאה מחבש בסוף המאה התשע-עשרה והקימה שם מושבה איטלקית. תחת השלטון האיטלקי, אריתריאה הייתה עדה להתפתחות משמעותית ופריחה מהיתרונות של הקולוניאליזם. לרוב, אריתראים ואיטלקים חולקים חיבה הדדית חזקה זה לזה, אם כי לפעמים עם חוסר אמון. עם זאת, בסוף מלחמת העולם השנייה ממלכת איטליה עזבה את אריתריאה, שהייתה אז חלק מאתיופיה, ומערכת היחסים ביניהם הסתיימה. עם זאת, איטליה שמרה על השפעה חזקה על הפוליטיקה האריתראית מאז 1948.

אסמרה, בירת אריתריאה, נודעה בעבר כ"רומא הקטנה", והייתה אחד היעדים המפורסמים ביותר עבור ילידי אריתריאה וקולוניאליסטים איטלקים כאחד. בעיר עדיין השתמרו מבנים רבים עם ארכיטקטורה איטלקית.

כאשר אריתריאה קיבלה עצמאות מאתיופיה, איטליה הייתה אחת המדינות הראשונות בעולם שהכירו באריתריאה כמדינה.

כיום, פליטים אריתראים רבים שנמלטו מהבידוד הפוליטי והכלכלי של המדינה נמלטו לאיטליה ורבים מתקבלים היטב על ידי המקומיים האיטלקים; אם כי לא בלי חוסר אמון ועוינות כלל.

==נציגויות דיפלומטיות==
* לאיטליה יש שגרירות באסמרה, בירת אריתריאה.
* לאריתריאה יש שגרירות ברומא, בירת איטליה, וקונסוליה בעיר מילאנו.

==קישורים חיצוניים==
MBER

MBER היא חברה העוסקת במדידת רייטינג וחשיפה לתכנים במדיה באמצעות אפליקציית מובייל המביאה נתוני צפייה און-ליין מהרדיו, הטלוויזיה והדיגיטל.

==סקירה==
החברה מספקת שירותי מדידת רייטינג על בסיס מידע הנאסף דרך אפליקציה ייעודית שזמינה עבור מערכת ההפעלה אנדרואיד. האפליקציה מאפשרת לטלפונים חכמים ליהפך למכשיר המודד את צריכת המדיה של בעליו ובכך לאפשר מדידה אמינה ורחבת היקף.

האפליקציה המותקנת אצל משתמשים פרטיים מזהה אם בסביבתה פתוח ערוץ מסוים ובכל פרק זמן הנקבע מראש היא לוקחת דגימה מהקולות בסביבה תוך עיוות הקול לטובת שמירה על פרטיות המשתמש. האלגוריתם של מערכות MBER (המוגן על ידי פטנט) משווה בין גלי הקול שנאספו באפליקציה המותקנת אצל המשתמש לבין תכנים שהחברה "מושכת" מערוצי השידור בפלטפורמות השונות ובכך קובעת לאיזה ערוץ מדיה האזין בעל המכשיר באותו רגע.

את הנתונים אוספת החברה ומנגישה באמצעות דשבורדים המתאימים לצרכים השונים של לקוחות דוגמת BBC גופי תקשורת וגופי מדרג בארץ ובעולם.

בפברואר 2020 פרסמה מועצת הכבלים והלוויין שתחל לעבוד עם החברה בשיתוף עם קבוצת גיאוקרטוגרפיה על מנת לסייע למועצה, המפקחת על חברות הטלוויזיה הרב-ערוצית הוט ויס, לאסוף מידע על מאפייני ושיעורי הצפייה בערוצים השונים ובתכנים המוצעים ב-VOD.

==על החברה==
את הרעיון לשינוי שיטת המדידה הנהוגה מאז 1998 הגה היזם משה רוזנפלד בשנת 2016 ואת החברה הקים יחד עם ד"ר שמעון מזרחי מהמרכז האקדמי לב.
מנכ"ל החברה מאז הקמתה הוא שי מימון, בנה של השופטת נילי מימון ונכדו של ד"ר זרח ורהפטיג.

משרדי החברה יושבים בירושלים.

==קישורים חיצוניים==

* 
* [https://play.google.com/store/apps/details?id=com.aka.userdav.mber&hl=iw&gl=US אפליקציית MBER] בחנות האפליקציות של גוגל.
* [https://finder.startupnationcentral.org/company_page/mber MBER באתר Startup Nation Central]
* [https://www.globes.co.il/news/article.aspx?did=1001387279 אלו הטכנולוגיות החדשות שמאפשרות מדידת רייטינג בעידן הצפייה והאזנה במגוון רחב של פלטפורמות דיגיטליות], גלובס, 23 בינואר 2022.

==הערות שוליים==

קטגוריה:אפליקציות מובייל
האדי אל-עאמרי

האדי אל-עאמרי (בערבית: هادي العامري; נולד ב-1 ביולי 1954) הוא פוליטיקאי עיראקי שיעי ויו"ר ומזכיר הארגון "בדר", ארגון שיעי בעיראק. הוא גם עומד בראש הפלג החמוש של הארגון, "חטיבת בדר".

==ביוגרפיה==
בצעירותו השתתף האדי אל-עאמרי במאבק החמוש נגד משטר סדאם חוסיין. במהלך מלחמת איראן-עיראק, הוא מצא מקלט באיראן עד לנפילתו של סדאם חוסיין. לאחר מכן השתתף בהקמת ארגון חטיבת בדר, זרוע חמושה של המועצה העליונה למהפכה האסלאמית בעיראק, מפלגה פוליטית שיעית שנלחמה במשטר העיראקי במהלך מלחמת איראן-עיראק בשנים 1980–1988.

עאמרי הכחיש את הטענות לפיהן פיקח על טיסות העוברות במרחב האווירי העיראקי מאיראן לסוריה שהכילו משלוחי נשק כדי לסייע לממשלת סוריה במלחמת האזרחים בסוריה. עם זאת, הוא הכריז על חיבתו לקאסם סולימאני, מפקד כוח קודס, חטיבה של משמרות המהפכה האסלאמית, שלדעתו היה לו חלק חשוב בתמיכה בנשיא סוריה בשאר אל-אסד.

הוא היה מפקד הכוחות העיראקיים במבצע לשחרור ג'ורף אל סאחר במהלך מלחמת האזרחים השנייה בעיראק. כמפקד אל-חשד א-שעבי, הוא היה פעיל בפעולות נגד המדינה האסלאמית. הוא תואר כ"פרו-איראני שהוא אולי החזק ביותר בעיראק", כאחד ממנהיגי אל-חשד א-שעבי, ולעיתים קרובות נפגש עם ברט מקגורק, שליחו של נשיא ארצות הברית דונלד טראמפ עבור הקואליציה הבינלאומית נגד המדינה האסלאמית לעיראק. אל-עאמרי דובר פרסית שוטפת.

ב-2011 הוא ליווה את ראש ממשלת עיראק נורי אל-מאלכי לביקור בבית הלבן בתקופת נשיאותו של ברק אובמה, בתפקידו כשר התחבורה וגם כיריבו של נשיא עיראק לשעבר סדאם חוסיין.

ב-31 בדצמבר 2019, מזכיר המדינה האמריקני מייק פומפאו טען כי אל-עאמרי הנהיג מתקפה על שגרירות ארצות הברית בבגדאד שאירעה ב-31 בדצמבר 2019, יחד עם אבו מהדי אל-מוהנדס וקייס ח'זעלי (מנכ"ל עסאיב אהל אל-חק). לאחר התקיפה בנמל התעופה הבינלאומי בבגדאד ב-3 בינואר 2020, שהביאה למותם של קאסם סולימאני ואבן מהדי אל-מוהנדס, אל-עאמרי נתפס כמועמד להחליף את אל-מוהנדס כמנהיג כוחות אל-חשד א-שעבי, קואליציית מיליציות עיראקיות שנלחמו נגד המדינה האסלאמית.

===בחירות 2021 בעיראק===
אל-עאמרי החרים את הבחירות לפרלמנט בעיראק ב-2021 בטענה שהן מפוברקות.

==קישורים חיצוניים==

קטגוריה:פוליטיקאים עיראקים
קטגוריה:עיראקים שנולדו ב-1954
יחסי הרפובליקה של קונגו – יוון

יחסי הרפובליקה של קונגו–יוון הם היחסים שבין הרפובליקה של קונגו לבין הרפובליקה ההלנית.

== סקירה כללית ==
ליוון יש קונסוליית כבוד בברזוויל, בירת הרפובליקה של קונגו. ראש הקונסוליה הוא מר ניקוס פריס, איש עסקים מקומי והאזרח היווני היחיד שנותר במדינה. האינטרסים של יוון ברפובליקה של קונגו מיוצגים בשגרירות היוונית בקינשאסה, בירת הרפובליקה הדמוקרטית של קונגו.

==יחסים פוליטיים==
היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון.

==יחסי תרבות==
יוון העניקה מלגות לסטודנטים מהרפובליקה של קונגו על מנת לבצע את לימודיהם באוניברסיטאות יווניות ובבתי ספר צבאיים.

==ראו גם==
* יחסי החוץ של הרפובליקה של קונגו
* יחסי הרפובליקה הדמוקרטית של קונגו–יוון

==קישורים חיצוניים==

* [https://www.mfa.gr/en/blog/greece-bilateral-relations/republic-of-congo-brazzavillie/ יחסי הרפובליקה של קונגו – יוון] באתר משרד החוץ היווני
קונסטנטין וויקולסקו

קונבטנטין וויקולסקו (ברומנית: Constantin Voiculescu; 23 בפברואר 1890 - 17 בספטמבר 1955) היה מייג'ור גנרל בצבא רומניה במלחמת העולם השנייה, המושל הצבאי של בסרביה בתקופת כיבושה על ידי צבא רומניה והוורמכט, נשפט על מעשיו, נלקחה ממנו דרגתו ונידון למאסר עולם. מת בכלא הרומני.

ב-1 ביולי 1927 הועלה לדרגת לוטננט קולונל. ב-1 בינואר 1934 הועלה לדרגת קולונל. ב-29 באוקטובר 1939 הועלה לדרגת בריגדיר גנרל וכעבור שלוש שנים בדיוק הועלה לדרגת מייג'ור גנרל. מ-23 ביולי 1941 ועד 29 במרץ 1943 היה המושל הצבאי של בסרביה.

ב-12 באוקטובר 1944 נעצר, ב-22 במרץ 1945 שוחרר מהצבא וב-1946 נשפט ונידון למאסר עולם על מעשיו במלחמת העולם השנייה.

וויקולסקו ציווה ב-25 ביולי 1941 על הקמת גטו קישינב. וויקולסקו טען בפני יון אנטונסקו, שהוא לוחם בשחיתות בכל כוחו, אך בעזבו את צ'רנוביץ לקח למזכרת שתי משאיות עמוסות שטיחים פרסיים.

==הערות שוליים==

קטגוריה:גנרלים רומנים
קטגוריה:מורשעים בדין ברומניה
קטגוריה:פושעי מלחמה רומנים
קטגוריה:שואת יהודי רומניה
קטגוריה:שואת יהודי ברית המועצות
קטגוריה:רומנים שנולדו ב-1890
קטגוריה:רומנים שנפטרו ב-1955
ג'וזפינה בוצאקי

ג'וּזֶפּינָה בּוֹצאקי (באיטלקית: Giuseppina Bozzacchi; 23 בנובמבר 1853 – 23 בנובמבר 1870) הייתה רקדנית איטלקייה. נודעה ביצירת תפקיד סוונהילדה בבלט "קופליה" של ליאו דליב בגיל 16, כשרקדה בבלט האופרה של פריז.

== ביוגרפיה ==
בוצאקי, ילידת מילאנו, עברה לפריז ללמוד אצל מאדאם דומיניק. הכוריאוגרף ארתור סן-לאון ומנהל האקדמיה המלכותית למוזיקה אמיל פרין חיפשו באותה עת סוונהילדה מתאימה, לאחר שהסכימו ביניהם, שהבלרינות שהובאו בחשבון קודם לכן -
לאונטין בוגראן ואנג'לינה פיורטי - אינן מתאימות לתפקיד, ואילו אדל גראנצוב, הבלרינה החביבה על סן-לאון, החלה ללמוד את התפקיד ב-1868 אך חלתה מאוד. בשנת 1869 אף פנו אל המלחין ליאו דליב בבקשה לחפש סוונהילדה מתאימה במסעו לאיטליה, אך הוא חזר בידיים ריקות. בינתיים, סן-לאון ופרין גילו את בוצאקי בת ה-16.

היא יצרה את תפקיד סוונהילדה ב-25 במאי 1870, בנוכחות הקיסר נפוליאון השלישי, וחזרה על הצלחתה זו בשבועות הבאים. ביולי פרץ סכסוך בינלאומי בין צרפת לבין פרוסיה על היורש לכתר הספרדי, וב-19 ביולי הכריזה צרפת מלחמה. בוצאקי רקדה את סוונהילדה בפעם ה-18 והאחרונה ב-31 באוגוסט. האופרה הפסיקה לשלם משכורות, ובוצאקי, שנחלשה מתת-תזונה, חלתה. היא נדבקה באבעבועות שחורות ובקדחת, ומתה בבוקר יום הולדתה ה-17. היא נקברה במונמארטר שבפריז.

== קישורים חיצוניים ==
<div class="mw-content-ltr">
* 
* (originally at <nowiki>http://www.ballet.org.uk/reference/notes/coppelia/creation.html</nowiki>; now archived)
</div>

==קישורים חיצוניים==

== הערות שוליים ==

קטגוריה:רקדניות בלט
קטגוריה:רקדניות איטלקיות
קטגוריה:רקדני בלט איטלקים
קטגוריה:רקדנים איטלקים
קטגוריה:ילידות 1853
קטגוריה:איטלקים שנולדו ב-1853
קטגוריה:נפטרים ב-1870
קטגוריה:נפטרות ב-1870
סולה (נהר באוקראינה)

אגן הנהר
סולה (באוקראינית: Сула́) הוא נהר באוקראינה, אחד מיובליו העיקריים של הדנייפר.

אורכו של הנהר הוא 363 קילומטרים, ואגן הניקוז שלו הוא כ-19,600 קמ"ר. רוחבו נע בין 10 ל-75 מטרים, בטרם הוא נשפך לנהר הדנייפר.<ref name="BSE"></ref><ref name="Izsak"></ref><ref name="névj"></ref><ref></ref>

מקורו של הנהר הוא במורדות הדרום-מערביים של רמת רוסיה התיכונה, ומשם הוא ממשיך לשפלת הדנייפר. בסופו הוא זורם למאגר קרמנצ'וג.

הערים המרכזיות ששוכנות לגדותיו הן לובני, לוחביציה ורוֹמְנֶי.

אורז'יצה היא בין היובלים העיקריים של סולה.
==קישורים חיצוניים==

==הערות שוליים==

קטגוריה:אוקראינה: נהרות ונחלים
קטגוריה:יובלי הדנייפר
פסל (נהר)

פְּסֶל (באוקראינית: Псел) או פְּסְיוֹל (ברוסית: Псёл) הוא נהר הזורם ברוסיה ובאוקראינה, אחד מיובליו העיקריים של הדנייפר.
== גאוגרפיה ==
אורכו של הנהר הוא 717 קילומטרים, ואגן הניקוז שלו הוא כ-22,800 קמ"ר.<ref name=bse>[http://bse.sci-lib.com/article093928.html Псёл], Great Soviet Encyclopedia</ref><ref name="Izsak"></ref>

הגדה הימנית של הנהר גבוהה ותלולה, בניגוד לגדה השמאלית הנמוכה. הנהר מתחיל לקפוא מדצמבר עד סוף פברואר, ומפשיר בתחילת אפריל.

הערים המרכזיות ששוכנות לגדותיו הן סומי והדיאץ'.

אוכלוסיית בעלי החיים על גדות הנהר כוללת ארנבות, שועלים, צבאים, חזירי בר ובונים. בנהר ישנם כ-50 מיני דגים, ובנוסף ישנו מגוון גדול של ציפורים, כמו ברווזי בר, אנפה אפורה ועוד. לאורך גדות הנהר ישנם יערות, בעיקר של עצים נשירים. ישנם גם עצי מחט באזורים החוליים של הגדה, ולעיתים גם כרי דשא רבים.

==קישורים חיצוניים==

==הערות שוליים==

קטגוריה:אוקראינה: נהרות ונחלים
קטגוריה:רוסיה: נהרות
קטגוריה:יובלי הדנייפר
פרס המוזיקה של MTV אירופה למופע האמריקאי הטוב ביותר

פרסי המוזיקה של MTV אירופה למופע האמריקאי הטוב ביותר (באנגלית: MTV Europe Music Award for Best US Act) הוא פרס המוענק מאז 2012. שיאנית הזכיות והמועמדויות בקטגוריה זו היא טיילור סוויפט עם 3 זכיות ו-6 מועמדויות.

== זוכים ומועמדים ==
הזוכים רשומים ראשונים בהדגשה.
{| class="toccolours mw-collapsible mw-collapsed" width="50%"
! style="width:10%;" |<big>שנות ה-2010</big>
|-
! align="center" | 2012<ref></ref>
|- style="background:#B0C4DE"
|משין גאן קלי
|-
|2 צ'יינז
|-
|אייסאפ רוקי
|-
|ביג שון
|-
|מק מילר
|-
|טייגה
|-
! align="center" | 2013
|- style="background:#B0C4DE"
|מיילי סיירוס
|-
|ברונו מארס
|-
|ג'סטין טימברלייק
|-
|מאקלמור וראיין לואיס
|-
|רובין ת'יק
|-
! align="center" | 2014<ref></ref><ref></ref>
|- style="background:#B0C4DE"
|פיפת' הרמוני
|-
|ביונסה
|-
|אמינם
|-
|קייטי פרי
|-
|פארל ויליאמס
|-
! align="center" | 2015<ref></ref>
|- style="background:#B0C4DE"
|טיילור סוויפט
|-
|ביונסה
|-
|קנדריק לאמאר
|-
|ניק ג'ונאס
|-
|ניקי מינאז'
|-
! align="center" | 2016<ref></ref><ref></ref>
|- style="background:#B0C4DE"
|אריאנה גרנדה
|-
|ביונסה
|-
|צ'ארלי פות'
|-
|קניה וסט
|-
|Twenty One Pilots
|-
! align="center" | 2017<ref></ref>
|- style="background:#B0C4DE"
|פיפת' הרמוני
|-
|ברונו מארס
|-
|די ג'יי חאלד
|-
|קנדריק לאמאר
|-
|טיילור סוויפט
|-
! align="center" | 2018<ref></ref>
|- style="background:#B0C4DE"
|קמילה קביו
|-
|אריאנה גרנדה
|-
|קארדי בי
|-
|פוסט מאלון
|-
|Imagine Dragons
|-
! align="center" | 2019<ref></ref>
|- style="background:#B0C4DE"
|טיילור סוויפט
|-
|בילי אייליש
|-
|ליל נאז X
|-
|ליזו
|-
|אריאנה גרנדה
|}

{| class="toccolours mw-collapsible mw-collapsed" width="50%"
! style="width:10%;" |<big>שנות ה-2020</big>
|-
! align="center" | 2020<ref></ref>
|- style="background:#B0C4DE"
|ליידי גאגא
|-
|קארדי בי
|-
|מייגן די סטליון
|-
|מיילי סיירוס
|-
|טיילור סוויפט
|-
! align="center" | 2021<ref></ref>
|- style="background:#B0C4DE"
|טיילור סוויפט
|-
|אריאנה גרנדה
|-
|דוג'ה קאט
|-
|ליל נאז X
|-
|אוליביה רודריגו
|-
!2022
|- style="background:#B0C4DE"
|בילי אייליש
|-
|טיילור סוויפט
|-
|דוג'ה קאט
|-
|ג'ק הארלו
|-
|ליל נאז X
|-
|ליזו
|-
!2023<ref name=":0"></ref>
|- style="background:#B0C4DE"
|ניקי מינאז
|-
|דוג'ה קאט
|-
|אוליביה רודריגו
|-
|סיזה
|-
|טיילור סוויפט
|}

== שיאני זכיות ומועמדויות ==
=== זכיות ===
* 3 זכיות: טיילור סוויפט
* 2 זכיות: פיפת' הרמוני

=== מועמדויות ===
* 7 מועמדויות: טיילור סוויפט
* 4 מועמדויות: אריאנה גרנדה
* 3 מועמדויות: ביונסה, ליל נאז X, דוג'ה קאט
* 2 מועמדויות: מיילי סיירוס, ברונו מארס, פיפת' הרמוני, קנדריק לאמאר, קארדי בי, בילי אייליש,, ליזו, ניקי מינאז', אוליביה רודריגו

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פרסי מוזיקה אמריקאיים
מופע, ארצות הברית
שמואל לייב בריל

שמואל לייב בריל (בהונגרית: Brill Sámuel Lőb; פשט, 24 בספטמבר 1814 – פשט, 8 באפריל 1897) היה הרב של העיר פשט.

== ביוגרפיה ==
=== אביו ===
בריל היה בנו של הרב עזריאל בריל (1778–1853) שפעל בפשט במחצית הראשונה של המאה ה-19. חיבורו המרכזי היה "הדרת קודש", שמסביר כמה ממסכתות המשנה כולל תרגום לגרמנית. בתקופה מסוימת היה המנהיג הרוחני של הקהילה היהודית של פשט.

=== לימודי שמואל לייב ===
אביו דאג שבנוסף לתלמוד ולמדעי העברית, ילמד בנו של הרב הנאור עזריאל בריל גם מדעי חול ולפני ששלח אותו לישיבה, דאג שילמד ויעבור מבחנים ב-6 כיתות בבית הספר התיכון הלותרני בטרם שלח אותו לישיבה. בישיבה בעיר אייזנשטט (אז בממלכת הונגריה היום באוסטריה) הוא היה תלמידו המועדף של הרב משה פרלס. בגיל 19 הפך לתלמידו של החתם סופר בברטיסלבה, שם בלט בידיעותיו הרבות, אך נרתעו מלראות שהוא עוסק גם במדעי חול. לאחר מכן התחנך 4 שנים עם משפחת פפנהיים המפורסמת דאז בברטיסלבה, שבמהלכן עסק בשקידה רבה בספרות העברית, הלטינית והיוונית. לאחר מכן עבר לפראג הוא שיכלל את הידע התלמודי שלו לצדו של הרב שמואל קאודרס ולמד מדעי הרוח באוניברסיטה.

=== פעילותו כרב ===
לאחר שסיים את לימודיו, סייע לאביו הזקן בתפקידו כרב, לאחר מותו ב-1853 הפך ליורשו בתפקיד ושבשנת 1874 מונה גם לנשיא הרבנות של קהילת פשט. מטעם הממשלה ההונגרית השתתף בעבודת הוועדה להכנת הקמת בית המדרש לרבנים בבודפשט ב-1864 והרצה במשך עשור תלמוד בבית המדרש שנפתח ב-1877. בשנים 1868–1869 בקונגרס של יהודי הונגריה (הקרע ביהדות הונגריה), הוא הפעיל את כל יוקרתו למען הקידמה המודרנית בחיי היהדות בהונגריה. הוא היה סמכות מוכרת בתחום מדעי המקרא והתלמוד ופתר שאלות הילכתיות רבות ומורכבות לרוב שעלו בפניו כרב הקהילה הגדולה בהונגריה, בידע הילכתי מעמיק ובשיקול דעת. זה אובדן נצחי למדע היהדות שהוא נמנע בכוונה מפרסום יצירותיו הכתובות וכתוצאה מכך כל פסיקותיו ההילכתיות במהלך כמעט 50 שנות פעילותו אינן מתועדות. הייתה לו הופעה מכובדת שזכתה לכבוד רב. הוא היה הומניסט חד רואי שצייר לעיתים קרובות דמויות שלמות בהערה מלאת דמיון. אף על פי שחי במצב כלכלי דחוק, עדיין רכש ספרייה יוקרתית מלאה ביצירות נדירות, שזכתה לאחר מותו למקום בספריית בית המדרש לרבנים בבודפשט. הוא נפטר באותו בית ברחוב קיראי שבו נולד 82 שנים קודם לכן. הביוגרפיה שלו נכתבה על ידי הרב ההיסטוריון לאיוש בלאו.

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0147.html שמואל לייב בריל]
==קישורים חיצוניים==

* 

קטגוריה:רבנים הונגרים
קטגוריה:תלמידי החת"ם סופר
קטגוריה:חוקרי תלמוד
קטגוריה:סגל בית המדרש לרבנים בבודפשט
קטגוריה:רבנים נאולוגים
קטגוריה:בודפשט: אישים
קטגוריה:יהדות בודפשט
קטגוריה:ילידי 1814
קטגוריה:הונגרים שנפטרו ב-1897
יחסי מרוקו–קולומביה

יחסי מרוקו–קולומביה הם היחסים הבילטרליים בין ממלכת מרוקו לרפובליקת קולומביה. קולומביה רואה חשיבות רבה במרוקו כשותפה אסטרטגית ושער ליבשת אפריקה והעולם הערבי. הדבר בא לידי ביטוי בדינמיות של היחסים הבילטרליים ובמחויבות הפוליטית הגלומה בהחלטה להעלות את רמת הייצוג הדיפלומטי של קולומביה ברבאט, בירת מרוקו.

==היסטוריה==
גם קולומביה וגם מרוקו היו בעבר חלק מהאימפריה הספרדית עד לעצמאותן ב-1810 וב-1956 בהתאמה. לאחר כינון היחסים הדיפלומטיים בין שתי המדינות ב-1 בינואר 1979, קולומביה כוננה יחסים דיפלומטיים עם רפובליקת סהרה הערבית הדמוקרטית (משטר בעל הכרה מוגבל שתוסע ריבונות על אזור סהרה המערבית שנכבש על ידי מרוקו ב-1975) אך ניתקה את היחסים הדיפלומטיים וההכרה בה בשנת 2000. מאז, ההתפתחות ידידותית ביחסים בין קולומביה ומרוקו המשיכה. הקשר בין שתי המדינות התחזק עוד יותר בזכות הקמת פורומים פוליטיים בינלאומיים כמו פורום מרוקו-אמריקה הלטינית.

ב-6 באפריל 2021, מרוקו וקולומביה חתמו על ארבעה הסכמים, כולל הסכם חשוב הקשור לביטול אשרת השהות הקצרה לאזרחים מרוקאים וקולומביאנים המחזיקים בדרכון רגיל, ומטרתו לפטור את אזרחי שתי המדינות המחזיקים באשרה רגילה, דרכון ודרכון דיפלומטי, מדרישות הוויזה לשהייה קצרה (90 יום). הסכמים אלו נחתמו בין שר החוץ של מרוקו, נאסר בוריטה, ושרת החוץ הקולומביאנית קלאודיה בלום. ב-28 באוקטובר אותה שנה, סגנית נשיא קולומביה, מרתה לוסיה רמירס ביקרה ברבאט, ונפגשה בעיר עם בוריטה, והכריזה כי קולומביה מכירה בריבונותה של מרוקו על סהרה המערבית. עוד הודיעה רמירס כי קולומביה תומכת במרוקו בעימותים בסהרה המערבית מאז נובמבר 2020, וכי מדינתה תרחיב את תחום השיפוט הקונסולרי של שגרירותה במרוקו.

==נציגויות דיפלומטיות==
* למרוקו יש שגרירות בבוגוטה, בירת קולומביה.
* לקולומביה יש שגרירות ברבאט, בירת מרוקו.

==ראו גם==
* יחסי ישראל–קולומביה
* יחסי ישראל–מרוקו

==קישורים חיצוניים==
Blue (אלבום של ג'ונאס בלו)

Blue הוא אלבום הבכורה של הדי ג'יי הבריטי, ג'ונאס בלו, שיצא, על ידי פוזיטיביה רקורדס ווירג'ין EMI רקורדס , ב-9 בנובמבר 2018.

== רקע ==
האלבום מורכב מרוב הסינגלים הקודמים של Blue, כולל "Rise" עם הצמד האמריקאי, ג'ק & ג'ק , "Polaroid" עם המוזיקאי האנגלי, ליאם פיין, והזמרת הקנדית לנון סטלה, ו-"Fast Car" עם דקוטה, לצד שבעה שירים מקוריים חדשים כמו "Wherever You Go" ו-"Come Through". באלבום, הוא שיתף פעולה עם הזמרת-יוצרת הקנדית-קולומביאנית, ג'סי רייז, זמר הפופ האמריקאי, ג'ו ג'ונאס, הזמרת הסקוטית, נינה נסביט, הפזמונאית האנגלית צ'לסי גריימס , הזמרת הארגנטינאית, טיני, והזמרת האלבנית, ארה איסטרפי.<ref></ref><ref></ref><ref></ref><ref></ref>

== ביקורת ==
מייק ואס, מ-Idolator, תיאר את האלבום כ-"אוסף הלהיטים הגדולים ביותר".<ref></ref>

== רשימת שירים ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!דנמרק (IFPI Danmark)
|זהב
|10,000
|-
!מקסיקו (AMPROFON)
|פלטינה
|60,000
|-
!סינגפור (RIAS)
|2× פלטינה
|20,000
|-
!הממלכה המאוחדת (BPI)
|זהב
|100,000
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-2018
קטגוריה:אלבומים באנגלית
גארי קוניל

גארי קוניל (נולד ב-26 בפברואר 1966) הוא סופר ופוליטיקאי מהאיטי, שכיהן כראש הממשלה בין 18 באוקטובר 2011 ל-16 במאי 2012.<ref name=":0"></ref>

== ביוגרפיה ==
קוניל נולד בשנת 1966 למארי וסרז', שר הספורט והנוער בממשלתו של פרנסואה דובליה. יש לו 3 אחים, והוא השני במשפחתו.

הוא למד במכללה בפורט-או-פרנס, בירת האיטי, בפקולטה לרפואה של אוניברסיטת האיטי ובאוניברסיטת קרוליינה הצפונית בצ'אפל היל בזכות תוכנית פולברייט.<ref name=":1"></ref><ref name=":2"></ref><ref name=":3"></ref>

בין יולי 1994 ליוני 1998 הוא פיתח מערכת רפואית שסיפקה שירותי בריאות בסיסיים לאזורים עניים בהאיטי. לאחר מכן עבד כיועץ בבית החולים אלברט שוויצר. באוקטובר 1999 החל לשמש כאחראי פרויקט בקרן האוכלוסין של האו"ם בהאיטי, ובאפריל 2001 החל לשמש כאחראי תוכנית, עד אוקטובר 2002.<ref name=":1" /><ref name=":2" /><ref name=":3" />

בין השנים 2000–2004 הוא עבד כמנחה של תוכנית רדיו בנושא רבייה.<ref name=":1" /><ref name=":2" /><ref name=":3" />

עד שנת 2011 הוא עבד במספר תפקידים באו"ם.<ref name=":1" /><ref name=":2" /><ref name=":3" />

עד סוף אוגוסט 2011, היו שמועות שקוניל יהיה ראש הממשלה. ב-5 בספטמבר באותה השנה הוא קיבל את המשרה מהנשיא מישל מרטלי. הוא היה המועמד השלישי לנשיאות לאחר התפטרות ז'אן מקס בלריב, לאחר שהשניים הקודמים לא אושרו על ידי הפרלמנט.<ref name=":1" /><ref name=":2" /> בפרלמנט נידונה השאלה האם הוא עומד בחוק הקובע שיש לגור 5 שנים רצופות בהאיטי לפני קבלת משרת ראש הממשלה, משום שהוא לא התגורר בהאיטי עקב עבודתו באו"ם. מרטלי טען בתוקף שהוא עומד בחוק משום שהוא התגורר במדינה אחרת בגלל עבודתו עבור האיטי וכן שילם מיסים לאו"ם בעבור האיטי.

תהליך הבדיקה והאשרור של בחירתו החל ב-8 בספטמבר. ב-16 בספטמבר הצביעו פה אחד חברי לשכת הצירים בעד מינויו, וב-5 באוקטובר אושר מינויו גם על ידי הפרלמנט. הוא מונה באופן רשמי ב-18 באוקטובר, וכך היה לראש הממשלה הצעיר ביותר. בזמן כהונתו כראש ממשלה, כיהן גם כשר החוץ.

קוניל התפטר ב-24 בפברואר 2012, בעקבות אובדן אמון שריו בו.<ref name=":0" /> הוא נשאר ראש ממשלה עד למינוי מחליפו לורן למות, לפי סעיף 165 לחוקה. בממשלתו של לורן למות הוא נשאר כשר החוץ.

==קישורים חיצוניים==

== הערות שוליים ==

קטגוריה:ראשי ממשלת האיטי
קטגוריה:בוגרי אוניברסיטת האיטי
קטגוריה:בוגרי אוניברסיטת קרוליינה הצפונית בצ'אפל היל
קטגוריה:האומות המאוחדות: אישים
קטגוריה:סופרים
קטגוריה:האיטים שנולדו ב-1966
נג'קקנייש

נג'קקנייש (בהונגרית: Nagykökényes) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בנג'קקנייש מספר התושבים נמצא בירידה. כך, בשנת 1990 חיו בכפר 656 תושבים ובשנת 2021 רק 577 תושבים.

האזור מיושב לסירוגין מתחילת המאה ה-12 עד ימינו.

== יהודי נג'קקנייש ==
יהודים חיו בנג'קקנייש במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|17
|
|-
|1880
|23
|823
|-
|1910
|9
|
|-
|1920
|9
|
|-
|1930
|11
|
|-
|1941
|3
|906
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Security.txt

קובץ security.txt לדוגמה
קובץ security.txt הוא תקן למדיניות אבטחת מידע של אתרי אינטרנט, שנועד לאפשר לחוקרי אבטחה לדווח בקלות על פרצות אבטחה.<ref name="Register"></ref><ref name="BleepingComputer"></ref> התקן קובע את קיומו של קובץ טקסט, בשם "security.txt" ב-URI שקידומתו, שיכיל פרטי התקשרות לצורכי דיווח.

קובץ ה-Security.txt דומה בתחבירו ל-robots.txt אך מיועד לקריאה על ידי בני אדם המעוניינים ליצור קשר עם הבעלים של אתר אינטרנט בנוגע לבעיות אבטחה, לצורך דיווח עליהן.<ref></ref>

קובצי security.txt אומצו על ידי חברות טכנולוגיה גדולות,<ref name="Cimpanu 2019"></ref> שלעיתים אף מפעילות תוכניות Bug bounty, שבמסגרתן הן מתגמלות כספית את המדווחים.

== היסטוריה ==
ב, שהוגשה לראשונה על ידי אדווין פודיל בספטמבר 2017, הופיעה ההנחיה לאפשר יצירת קשר עם בעלי האתר ומפעיליו.

בשנת 2019, (CISA) פרסמה טיוטת הנחיה תפעולית מחייבת המחייבת את כל הסוכנויות הפדרליות לפרסם קובץ security.txt בתוך 180 יום.<ref name="Decipher"></ref><ref name="Kuldell 2019"></ref>

ה-IESG פרסם בדצמבר 2019 קריאה אחרונה להטמעת security.txt, שהסתיימה בינואר 2020.<ref name="The Daily Swig | Cybersecurity news and views 2019"></ref>

באפריל 2022, Security.txt הוסדר רשמית כ-

== ראו גם ==
* robots.txt

== קישורים חיצוניים ==
* 
* העמוד הרשמי באתר IETF של [https://www.rfc-editor.org/rfc/rfc9116 : התקן קובץ לעזרה בדיווח על פריצות אבטחה]
*[https://www.google.com/.well-known/security.txt קובץ Security.txt לדוגמה], של גוגל

== הערות שוליים ==

קטגוריה:אבטחת מחשבים
קטגוריה:World Wide Web
הבנק המרכזי של אפגניסטן

הבנק המרכזי של אפגניסטן (בפשטו: د افغانستان بانک; באנגלית: Da Afghanistan Bank; ר"ת: DAB) הוא הסמכות המוניטרית העליונה והבנק המרכזי של אפגניסטן, המסדיר את כל פעילות הבנקאות והכספים באפגניסטן.

הבנק, שהוקם במהלך שנת 1939, נמצא בבעלות מלאה של ממשלת אפגניסטן. במהלך חודש מאי 2020, השיק הבנק קמפיין לקידום השימוש במטבע הרשמי של אפגניסטן במקום ריאל איראני במחוזות המערביים של אפגניסטן.<ref></ref>

נכון לשנת 2021, הבנק מפעיל 46 סניפים ברחבי אפגניסטן, מתוכם חמישה נמצאים בקאבול, שם גם ממוקם מטה הבנק.<ref></ref>

בעקבות השתלטות הטליבאן על אפגניסטן במהלך חודש אוגוסט 2021, לא ברור מצב הבנק החל ממועד זה.

== תפקיד הבנק ==
תפקידין של הבנק של אפגניסטן הם:
* גיבוש, עיצוב, והוצאה לפועל של המדיניות המוניטרית של אפגניסטן.
* ניהול עתודות המט"ח הרשמיות של אפגניסטן.
* הנפקת שטרות ומטבעות אפגניים.
* מתן שירותי בנקאות וייעוץ לממשלת אפגניסטן.
* מתן רישיון, רגולציה ופיקוח על בנקים, סוחרי מט"ח, נותני שירותי כסף, מפעילי מערכות תשלומים, נותני שירותי ניירות ערך, ומפעילי מערכות העברת ניירות ערך.
* הקמה, תחזוק וקידום מערכות תקינות ויעילות לתשלומים, להעברות ניירות ערך שהונפקו על ידי המדינה, ולסליקת עסקאות תשלומים ועסקאות בניירות ערך.
* בחינה ואישור בקשות של בנקים זרים המעוניינים לפעול באפגניסטן.<ref></ref>

== ראו גם ==
* אפגני (מטבע)

== קישורים חיצוניים ==

* 

* [https://www.youtube.com/channel/UCmykax1HxbgCu7PH8dbasVQ ערוץ יוטיוב רשמי של הבנק]
* [https://twitter.com/AFGCentralbank חשבון טוויטר רשמי של הבנק]

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בנקים מרכזיים
קטגוריה:אפגניסטן: כלכלה